
PATVIRTINTA
Klaipėdos apylinkės teismo kanclerio
2024 m. lapkričio 26 d. įsakymu Nr. 1V-280

INFORMACINIŲ TECHNOLOGIJŲ SKYRIAUS (KLAIPĖDOS RŪMŲ)
VYRESNIOJO SPECIALISTO-INFORMATIKO 
PAREIGYBĖS APRAŠYMAS

I SKYRIUS
PAREIGYBĖ

1. Informacinių technologijų skyriaus vyresnysis specialistas–informatikas yra darbuotojas, dirbantis pagal darbo sutartį. Ši pareigybė priskiriama specialistų pareigybių grupei.
2. Pareigybės lygis – B.
3. Informacinių technologijų skyriaus vyresniojo specialisto–informatiko pareigybė reikalinga užtikrinti tinkamą Klaipėdos apylinkės teismo Klaipėdos rūmų (toliau – teismo rūmai) kompiuterinės, vaizdo ir garso bei programinės įrangos priežiūrą.
4. [bookmark: _Hlk497466464]Pagrindinė šias pareigas einančio darbuotojo darbo vieta – S. Daukanto g. 8, Klaipėda.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštesnįjį išsilavinimą, įgytą iki 2009 metų, ar specialųjį vidurinį išsilavinimą įgytą iki 1995 metų;
5.2. turėti ne mažiau kaip 2 metų darbo patirtį informacinių technologijų srityje; 
5.3. išmanyti kompiuterinių tinklų veikimo principus, duomenų bazių sudarymo ir funkcionavimo principus, kompiuterinio tinklo apsaugos būdus;
5.4. būti susipažinusiam ir gebėti vadovautis:
5.4.1. Lietuvos Respublikos Viešojo administravimo įstatymu ir kitais Lietuvos Respublikos įstatymais, Lietuvos Respublikos Vyriausybės nutarimais bei kitais teisės aktais, reglamentuojančiais informacinės sistemos ir registrų kūrimą, informacinių technologijų darbą ir jų infrastruktūros eksploatavimą, duomenų apsaugą bei informacinės sistemos saugumą, gebėti juos taikyti praktiškai, 
5.4.2. teisės aktais, reglamentuojančiais teismų veiklą, dokumentų rengimo, tvarkymo, apskaitos ir archyvavimo reguliavimą bei kitais teisės aktais, būtinais funkcijų vykdymui;
5.5. sklandžiai dėstyti mintis raštu ir žodžiu, gebėti valdyti, kaupti, sisteminti, apibendrinti, analizuoti informaciją, rengti išvadas bei teikti pasiūlymus; 
5.6. gebėti planuoti, organizuoti savo veiklą, dirbti savarankiškai ir komandoje;
5.7. 

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas: 
6.1. užtikrina teismo rūmuose naudojamos kompiuterinės, programinės, vaizdo ir garso įrangos patikimą ir saugų funkcionavimą, atlieka periodinį minėtos įrangos tikrinimą, rūpinasi tinklu perduodamos informacijos saugumu;
6.2. supažindina teismo rūmų darbuotojus su naujovėmis, pakeitimais naudojamoje programinėje įrangoje, naujomis kompiuterinėmis programomis;
6.3. sukuria teismo rūmų darbuotojams LITEKO paskyrą, supažindina juos su LITEKO nuostatais, tvarka, vartotojo vadovu, saugos politika, o atleidžiant iš darbo panaikina LITEKO paskyrą;
6.4. teikia konsultacijas informacijos registravimo LITEKO sistemoje klausimais, kompiuterinės įrangos naudojimo ir priežiūros klausimais, apmoko dirbti su garso įrašymo ir kita įranga; 
6.5. vykdo LITEKO teismo rūmų vartotojų ir teismo vidinių duomenų bazių administravimą;
6.6. organizuoja informacinės sistemos naudotojų periodišką supažindinimą su informacinės sistemos saugumo politika ir kitais saugos klausimais reglamentuojančiais teisės aktais;
6.7. koordinuoja teismo rūmų tarnybinio elektroninio pašto kūrimą ir panaikinimą, administruoja vidinį teismo tinklapį, talpina informaciją į Klaipėdos apylinkės teismo interneto tinklapį http://klaipedos.teismai.lt;
6.8. 
6.9. pagal kompetenciją teikia informacinių technologijų skyriaus vedėjui pasiūlymus ir pastabas dėl informacinių technologijų naujovių įgyvendinimo teisme, dėl efektyvesnio lėšų, skirtų informacinei sistemai, panaudojimo;
6.10. pavaduoja informacinių technologijų skyriaus vedėją jo atostogų, nedarbingumo ar kitais nebuvimo darbe atvejais;
6.11. vykdo kitus nenuolatinio pobūdžio informacinių technologijų skyriaus vedėjo, teismo kanclerio ir teismo pirmininko pavedimus, susijusius su teismo veikla. 

IV SKYRIUS
ATSAKOMYBĖ

7. Šias pareigas einantis darbuotojas atsako už:
7.1. tarnybinės paslapties saugojimą. Už tarnybinės paslapties atskleidimą traukiamas atsakomybėn Lietuvos Respublikos teisės aktų nustatyta tvarka;
7.2. tinkamą darbo laiko naudojimą ir darbo drausmės laikymąsi;
7.3. efektyvų ir taupų darbui skirtų priemonių naudojimą; 
7.4. jam pavestų funkcijų vykdymą Lietuvos Respublikos teisės aktų nustatyta tvarka.

V SKYRIUS
ŠIAS PAREIGAS EINANČIO DARBUOTOJO PAVALDUMAS

8. Šias pareigas einantis darbuotojas tiesiogiai pavaldus informacinių technologijų skyriaus vedėjui.

